कोच को लेकर जल्दी में नहीं है बीसीसीआई  
बीसीसीआई के अध्यक्ष शशांक मनोहर ने बताया,  हम अब भी इस (नया प्रशिक्षक ढूंढने की) प्रक्रिया में लगे हैं लेकिन कोई जल्दबाजी नहीं है।
भारतीय क्रिकेट नियंत्रण बोर्ड (बीसीसीआई) टीम के लिए नए कोच को नियुक्त करने को लेकर जल्दी में नहीं दिख रहा है और इसकी उम्मीद कम है कि 27 अप्रैल को इसकी कार्यकारी समिति में इस मुद्दे पर कोई फैसला किया जाए। बैठक के एजेंडे में विभिन्न सह समितियों की रिपोर्ट शामिल है।  बीसीसीआई के अध्यक्ष शशांक मनोहर ने बताया, हम अब भी इस (नया प्रशिक्षक ढूंढने की) प्रक्रिया में लगे हैं। कोई जल्दबाजी नहीं है क्योंकि टीम को एक जून को वेस्टइंडीज के लिए रवाना होना है। टीम इंडिया के कोच की दावेदारी को लेकर इंग्लैंड के प्रमुख कोच एंडी फ्लावर और जिम्बाब्वे के डंकन फ्लेचर सहित कई अन्य नाम चर्चा में हैं।  इस तरह की भी चर्चाएं हैं कि गैरी कर्स्टन के पद के लिए फिलहाल कोई उपयुक्त उम्मीदवार नहीं मिलने की सूरत में बीसीसीआई वेस्टइंडीज दौरे के लिए अंतरिम कोच की नियुक्ति कर सकता है।   गौरतलब है कि कर्स्टन ने भारत के विश्व कप जीतने के बाद कोच का पद छोड़ दिया था।